

Številka: 511-1/2022-49

Datum: 3. 3. 2022

**S K L E P**

Državna volilna komisija (DVK) je na podlagi 37. člena Zakona o volitvah v državni zbor (Uradni list RS, št. 109/06 – uradno prečiščeno besedilo, 54/07 – odl. US, 23/17 in 29/21 – v nadaljevanju: ZVDZ) glede članstva v Združenju evropskih volilnih organov ACEEEO, na 20. seji, 3. 3. 2022,

**sklenila:**

1. **DVK glasuje za izključitev** **Centralne volilne komisije Ruske federacije in Centralne komisije Republike Belorusije za volitve in izvedbo republiških referendumov iz Združenja evropskih volilnih organov ACEEEO.**
2. **Če predlog sklepa izvršnega odbora ACEEEO za izključitev Centralne volilne komisije Ruske federacije in Centralne komisije Republike Belorusije za volitve in izvedbo republiških referendumov iz** **Združenja evropskih volilnih organov ACEEEO ne bo sprejet, DVK ne bo glasovala o suspenzu članstva Centralne volilne komisije Ruske federacije in Centralne komisije Republike Belorusije za volitve in izvedbo republiških referendumov v Združenju evropskih volilnih organov ACEEEO, ter izstopi iz Združenja evropskih volilnih organov ACEEEO. O tej svoji nameri DVK pred glasovanjem o izključitvi seznani preostale članice Združenja evropskih volilnih organov ACEEEO.**
3. **Ta sklep izvrši predsednik DVK.**

**A.**

Državna volilna komisija je sprejela ta sklep na podlagi 37. člena ZVDZ in 46. člena Poslovnika Državne volilne komisije (Uradni list RS, št. 10/20 - PoDVK-1) v sestavi: predsednik Peter Golob ter člani Drago Zadergal, Mitja Šuligoj, Mojca Dolenc, Miroslav Pretnar in namestnik člana dr. Janez Pogorelec. Sklep je sprejela soglasno.

Peter Golob

predsednik